**Φύλλο Εργασίας**

**Μάθημα: Αρχές Λογιστικής**

**Τάξη : Β ΕΠΑΛ**

**Ημερομηνία:**

**ΑΣΚΗΣΗ**

Ο Ν. Σωτηρίου ιδρύει στις 2/12/2002 ατομική επιχείρηση εμπορίας ποδηλάτων και μοτοποδηλάτων και για το σκοπό αυτό εισφέρει σε μετρητά 100.000 Ευρώ (Απ. Είσπρ. Νο Ι/2-12-02).Στη συνεχεία, γίνονται τα παρακάτω λογιστικά γεγονότα:

* Στις 3/12/2002: Πληρωμή 2.000 ευρώ στον Ι. Μερσίνη για το ενοίκιο του Δεκεμβρίου 2002 (Απ. πληρ. No 1/3-12-02).
* Στις 4/12/2002: Αγορά επίπλων αξίας 3.000 Ευρώ και μηχανών γραφείου αξίας 1.000 με μετρητά (Απ. Πληρ. No 2/4-12-02) από τον Τσαούσογλου (Τιμ. του No 2153/4-12-02).
* Στις 5/12/2002: Αγορά ποδηλάτων αξίας 5.000 Ευρώ και μοτοποδηλάτων αξίας 20.000 Ευρώ από το Δ. Δημητρίου (τιμολόγιό του No 705/5-12-02), με μετρητά τα 15.000 Ευρώ (Απ. Πληρ. No 3/5-12-02) και τα υπόλοιπα με πίστωση σε ανοικτό λογαριασμό.
* Στις 15/12/2002: Πώληση ποδηλάτων αξίας 2.000 Ευρώ αντί 3.000 Ευρώ και μοτοποδηλάτων αξίας 10.000 Ευρώ αντί 15.000 Ευρώ στον Π. Παναγιώτου (τιμολόγιο No 1/15-12-02), με μετρητά τα 3.000 Ευρώ (Απ. Είσπρ. No 2/15-12-02) και τα υπόλοιπα με πίστωση σε ανοικτό λογαριασμό.
* Στις 30/12/2002: Πληρωμή της μισθοδοσίας του προσωπικού 3.000 Ευρώ (Μισθοδ. Κατάσταση μηνός Δεκεμβρίου 2002).

Στο τέλος της χρήσης η απογραφή έδειξε ότι το απόθεμα λήξης είναι 13000.

Ζητείται να κάνετε:

1) Την εγγραφή έναρξης (ίδρυσης).

2) Την παρακολούθηση των παραπάνω λογιστικών γεγονότων στο ημερολόγιο και τους λογαριασμούς.

3) Τη σύνταξη του προσωρινού και οριστικού ισοζυγίου των λογαριασμών του Γενικού Καθολικού της 31/12/2002.

4) Τον προσδιορισμό του συνολικού αποτελέσματος χρήσης της επιχείρησης.

5) Τη σύνταξη του Ισολογισμού της 31/12/2002.

6) Το κλείσιμο των βιβλίων χρήσης 2002